Συμπράξεις Δημοσίου – Ιδιωτικού Τομέα στην Πρωτοβάθμια Φροντίδα Υγείας στην Ευρώπη
Creators: name: Γαλέντζα, Φρόσω Χρήστου
Publisher: name: Aristotle University of Thessaloniki
Year: 2023
Subjects: Συμπράξεις δημοσίου – ιδιωτικού τομέα
ΣΔΙΤ
Πρωτοβάθμια φροντίδα υγείας
ΠΦΥ
Ευρώπη
Public-private partnerships
PPPs
Primary health care
PHC
Europe

description: Εισαγωγή: Οι συμβάσεις μεταξύ δημοσίου και ιδιωτικού τομέα στην υγεία αποτελούν κοινή πρακτική και βασικό εργαλείο για τη μεταρρύθμιση των συστημάτων υγείας, εμφανιζόμενες αρχικά στη νοσοκομειακή περίθαλψη και έπειτα στην πρωτοβάθμια φροντίδα υγείας. Στην τελευταία περίπτωση τα εμπειρικά δεδομένα σχετικά με τις μορφές, το περιεχόμενο και την απόδοσή τους είναι περιορισμένα και αφορούν κυρίως χώρες μικρού και μεσαίου εισοδήματος. Σκοπός: Σκοπός της παρούσας μελέτης είναι η καταγραφή των μορφών και του περιεχομένου που λαμβάνουν οι συμπράξεις δημοσίου – ιδιωτικού τομέα στην πρωτοβάθμια φροντίδα υγείας στην Ευρώπη και η αξιολόγησή τους. Μεθοδολογία: Η μέθοδος που χρησιμοποιήθηκε είναι ανασκόπηση σκοπιμότητας με αξιοποίηση βιβλιογραφίας με ομότιμη κρίση και γκρίζας βιβλιογραφίας. Το υλικό της παρούσας έρευνας απαρτίζεται από 36 μελέτες, 22 εκ των οποίων αντλούνται από τη δευτερογενή βάση δεδομένων PubMed και 14 από γκρίζα βιβλιογραφία. Αποτελέσματα: Στο πλαίσιο της παρούσας εργασίας εντοπίστηκαν έξι μορφές συμπράξεων δημοσίου – ιδιωτικού τομέα στην πρωτοβάθμια φροντίδα υγείας στην Ευρώπη. Δυο εξ αυτών αφορούν την ανάπτυξη υποδομών (Local Improvement Finance Trust, Primary Care Centers) και τρεις την παροχή υπηρεσιών (Alternative Provider of Medical Services, Purchaser-Provider Split, Primary Care Support England). Εντούτοις, εντοπίστηκε και μια μορφή που αντιστοιχεί στο τρίτο μοντέλο περί συγκερασμού παροχής υποδομών και υπηρεσιών (Alzira Model). Το σκέλος της αξιολόγησής τους υπολείπεται εξαιτίας της έλλειψης επαρκών δημοσιευμένων στοιχείων. Συζήτηση: Η παρούσα μελέτη παρέχει χρήσιμες πληροφορίες για τις μορφές, το περιεχόμενο και τα επιμέρους χαρακτηριστικά των συμπράξεων δημοσίου – ιδιωτικού τομέα σε χώρες υψηλού εισοδήματος και συγκεκριμένα στην Ευρώπη, ενώ κατέδειξε ότι η υπέρμετρη χρήση τους δε συνάδει με την ανεπάρκεια των εμπειρικών που να δικαιολογούν την αποδοτικότητά τους. Το εγχείρημα αυτό δύναται να αποτελέσει τη βάση για τη διενέργεια μελλοντικών ερευνών, προκειμένου να αποτυπωθούν με επάρκεια οι επιτυχίες ή αποτυχίες των υπό κρίση συμπράξεων, και συστήνει τρόπους προκειμένου οι κυβερνήσεις που επιθυμούν να εισάγουν στο σύστημα υγείας τους τις ανωτέρω συμπράξεις να το πράξουν επιτυχώς.
description: Introduction: Public-private partnerships in health care are a common practice and a key tool for the reform of health systems, first appearing in hospital care and then in primary health care. In the latter case, empirical evidence on their forms, content and performance is limited and mainly concerns low and middle-income countries. AIM: The aim of this study is to document the forms and content of public-private partnerships in primary health care in Europe and to evaluate them. Methods: The method used is scoping review using peer-reviewed and gray literature. The material for this study consists of a total of 36 studies, 22 of which are drawn from the secondary PubMed database and 14 from gray literature. Results: Six forms of public-private partnerships in primary health care in Europe were identified in this study. Two of them concern infrastructure development (Local Improvement Finance Trust, Primary Care Centers) and three of them concern service provision (Alternative Provider of Medical Services, Purchaser-Provider Split, Primary Care Support England). However, one form corresponding to the third model of infrastructure and service provision (Alzira Model) was also identified. The evaluation part of their assessment falls short due to the lack of sufficient published data. Discussion: This study provides useful information on the forms, content and individual characteristics of public-private partnerships in high-income countries, in particular in Europe, and has shown that their overuse is not consistent with a lack of empirical evidence to justify their effectiveness. This project can provide a basis for future research to adequately capture the successes or failures of the partnerships under review, and recommends ways for governments wishing to introduce these partnerships into their health systems to do so successfully.